Pärsti mõis

Pärsti mõis (saksa keeles Perst; ka Uue-Pärsti mõis (saksa keeles Neu-Perst)) oli rüütlimõis Viljandi kihelkonnas Viljandimaal. Nüüdisajal jääb mõis Viljandi maakonda Viljandi valda.

Ajalugu 
Mõisat mainiti esimest korda 16. sajandi keskel. Pärstis oli mõis olemas juba enne Liivi sõda, mainitult kõige varem nimega Perschmoise. 16. sajandi lõpul oli valdus Kurzide valduses, 1601. aastal läks see Scwartzidele ja 1622. aasta suvel Rootsi kuninga kingitusena vendadele Engelhardtidele. Engelhardtide kätte jäi mõis kuni 1783. aastani seejärel 1850 aastani kuulus mõis Belowide suguvõsale. Seejärel kaheksa aastat Gunderstruppidele ja edasi Strykidele. Lasteta Friedrich von Stryk andis Pärsti 1898. aastal oma abikaasa (Jenny, sünd Clapier de Colongue) vennale. 

Mõisa viimased omanikud enne konfiskeerimist olid Clapier de Colongue´d, mõisa viimane omanik Peter Georg von Colongues.

Mõisahoone 
Mõisa historitsistlik peahoone ehitati 1872 ja mõisa peahoone on tunnistatud kultuurimälestiseks. Mõis kaotati 1918. aastal, 1920. aastal koliti peahoonesse Pärsti külakool ja asub seal tänini. Praegu asuvad hoones Pärsti Põhikool ja lasteaed.

Vaata ka
Pärsti mõisa kalmistu
Vana-Pärsti mõis

Viited

Välislingid

Pärsti mõisa lugu Mõisablogis

Viljandimaa mõisad
Viljandi vald
Viljandi kihelkond